Z A P I S N I K

50. (elektronske) sjednice održane dana 24.04.2020. s početkom u 11:12 sati, putem e-maila.

IZJASNILI SE: 6 članova

NIJE SE IZJASNIO: 1 član (opravdano)

Konstatira se da je izjašnjavanju pristupila većina članova Školskog odbora.

Predlažem sljedeći

D n e v n i r e d :

1. Usvajanje Financijskog izvještaja (vod.računovodstva)
2. Usvajanje izmjene i dopuna Pravilnika o načinu i postupku zapošljavanja (tajnica)
3. Usvajanje izmjena i dopuna Pravilnika o radu (tajnica)
4. Utvrđivanje prijedloga statuta (tajnica)

Svi članovi školskog odbora putem e-maila dobili su materijale, po svakoj točci dnevnog reda.

AD 1.

Jednoglasno je donijeta

ODLUKA

Usvaja se Financijski izvještaj Srednje škole Zvane Črnje Rovinj – Scuola media superiore „Zvane Črnja“ Rovigno za razdoblje 1.1.-31.12.2019. Ukupni prihod poslovanja iznosi 8.711.558, a ukupni rashodi poslovanja 8.574.589 kn.

Jednoglasno je donijeta

ODLUKA

O raspodjeli rezultata poslovanja za 2019. godinu

Viškom prihoda poslovanja iz 2019. pokriva se manjak prihoda od nefinancijske imovine u iznosu od 200.257 kn.

Viškom prihoda poslovanja 2019. godine u iznosu 397.764 kn koristit će se za financiranje rashoda poslovanja u 2019. godini (Erasmus + projekte 228.118 kn , i opremanje škole-prihodi od učeničkog servisa 169.646 kn).

AD 2.

Jednoglasno je donijet

PRAVILNIK O IZMJENAMA PRAVILNIKA

O NAČINU I POSTUPKU ZAPOŠLJAVANJA

Članak 1.

U čl. 13.

broj 11 mijenja se u broj „12“.

Članak 2.

U čl. 18. riječi Ured državne uprave u županiji mijenja se i glasi:

„upravno tijelo županije nadležno za poslove obrazovanja“

Članak 3.

U čl. 24. riječi Ured državne uprave u županiji mijenja se i glasi:

„upravno tijelo županije nadležno za poslove obrazovanja“

Članak 4.

Ove izmjene Pravilnika stupaju na snagu nakon dobivanja suglasnosti nadležnog upravnog tijela županije, danom objave na oglasnoj ploči.

Članak 5.

U roku od osam dana od stupanja na snagu izmjene Pravilnika objavljuju se na mrežnim stranicama škole.

AD 3.

Jednoglasno je donijeta

O D L U K A

Usvajaju se izmjene Pravilnika o radu (KLASA: 003-05/19-01/04, URBROJ: 2171-08-09-19-01 (stupilo na snagu dana 24. svibnja 2019.) i to:

Članak 1.

U čl. 13. st.2., st.3. i st.4.

Ured državne uprave u županiji mijenja se i glasi:

„upravno tijelo županije nadležno za poslove obrazovanja“

Članak 2.

U čl. 14. st.2. toč.2.

Ured državne uprave u županiji mijenja se i glasi:

„upravno tijelo županije nadležno za poslove obrazovanja“

Članak 3.

Ispred čl. 35. mijenja se naslov

„Zapošljavanje kao mjera potpore“

Čl. 35 mijenja se i glasi:

„Škola može zaposliti nastavnika i stručnog suradnika sukladno mjerama potpore zapošljavanja iz nadležnosti Hrvatskog zavoda za zapošljavanje.

S osobom iz st.1. ovog članka ravnatelj Škole sklapa ugovor kojim su određena prava i obveze.

U skladu s važećim propisima koji se primjenjuju i u djelatnosti školstva mjera potpore može se primjeniti i na druge osobe.

Članak 4.

Ove izmjene Pravilnika stupaju na snagu osmoga dana od dana objave na oglasnoj ploči škole i na mrežnim stranicama škole kao prilog Pravilniku iz točke. I.

AD 4.

Jednoglasno se donosI

ODLUKA

Utvrđuje se Prijedlog Statuta Srednje škole Zvane Črnje Rovinj – Scuola media superiore

„Zvane Črnja“ Rovigno, čiji tekst čini sastavni dio ove Odluke, te se isti upućuje na prethodnu suglasnost osnivaču.

Sjednica je zaključena u 15:03 sati.

KLASA: 003-06/20-01/08

URBROJ: 2171-08-09-20-01